### Beslutningstema

Klima-, Vækst- og Udviklingsudvalget beslutter, om forslag til Kommuneplantillæg nummer 167-680 skal sendes i offentlig høring i 4 uger.

### Historik

Den 17. juni 1977 har Kommunalbestyrelsen i daværende Tønder Kommune vedtaget lokalplan nr. 3.17 for Emmerske Efterskole. Der har ikke tidligere været udlagt en kommuneplanramme for lokalplanområdet.

### Sagsfremstilling

Med forslag til Kommuneplantillæg nummer 167-680 oprettes en kommuneplanramme for Emmerske Efterskole. Kommuneplantillæg nr. 167-680, der sikrer overensstemmelse af arealanvendelse i forhold til gældende lokalplan. Området udlægges i forslag til Kommuneplantillæg nr. 167-680 til offentlige formål. Det afgrænsede område ligger i det åbne land. Dette kommuneplantillæg ændrer ikke på områdets zonestatus.

En kommuneplanramme for området giver mulighed for at revidere lokalplanen i tilfælde af, at Emmerske Efterskole vil ombygge eller udbygge.

Et kommuneplantillæg kan kun vedtages efter offentlig høring.

### Lovgrundlag

Planloven

### Indstilling Fagchefen for Klima, Plan og Udvikling indstiller,

at forslag til Kommuneplantillæg nummer 167-680 sendes i offentlig høring i 4 uger, og

at sagen videresendes til behandling i Økonomiudvalget og Kommunalbestyrelsen.

### Beslutning

Indstillingen anbefales.